
Häädemeeste Vallavalitsuse 
14.10.2026 korraldusele 
PROJEKTEERIMISTINGIMUSED
Ehitustegevuse liigi täpsustus

Laohoone püstitamine 
Projekteerimistingimuste andja

Häädemeeste Vallavalitsus, registrikood 77000269

Taotluse andmed

Kuupäev: 25.08.2026
EHR dokumendi nr: 2611002/04307
Ehitamisega hõlmatava kinnisasja andmed, sh katastritunnus ja koha-aadress: 
Uulu küla, Soometsa tee 9, katastritunnus 84801:001:0077, sihtotstarve: tootmismaa 55%, ärimaa 45%, pindala 7140 m2.

Projekteerimistingimuste sisu ja põhjendused 
1. Ehitusseadustiku § 26 lõike 4 kohaselt määratakse hoone:

1.1 kasutamise otstarve – muu laohoone (kood: 12529);
1.2 suurim lubatud arv maa-alal on vastavuses üldplaneeringuga kuni viis abihoonet, kusjuures oluline on uute hoonete sobivus, maht, mõõtmed ning õige materjalide valik;
1.3 asukoht -  hoonete paigutusviisi ja omavahelise kauguse määramisel lähtuda eelkõige antud paigas ajalooliselt väljakujunenud asustusstruktuurist; hoonete kavandamisel tagada normatiivsed tuleohutuskujad või tuleohutusabinõud väiksema kuja puhul;
1.4 lubatud suurim ehitisealune pind - maaüksuse suurim lubatud täisehituse protsent ei või olla üle 20%;
1.5 kõrgus ja vajaduse korral sügavus – maksimumkõrguseks kuni 7,5 olemasolevast maapinnast eeldusel et plaanitav hoone sobitub arhitektuurselt;
1.6 arhitektuursed, ehituslikud ja kujunduslikud tingimused - hoone peab sobituma välisilmelt, mahult, materjalide valikult ning arhitektuurse lahenduse poolest piirkonna väljakujunenud miljöösse: katusekalle 0°-45°, katuse harjajoon ja katusekatte materjal projekteerija ettepanekul; 
1.7 maa- või veealal asuvate ehitiste teenindamiseks vajaliku ehitise võimalik asukoht – veevarustus ja kanalisatsioon: vajadusel liituda ÜVK torustikuga; küte: elektriküte, või muu tunnustatud kütte liik, maakütte projekteerimisel näidata küttekollektori asukoht asendiplaanil; elektrivarustus: vastavalt võrguvaldaja tehnilistele tingimustele; krundist väljaulatuvad tehnorajatised lahendada eraldi ehitusloa- või ehitusteatisega; sademevesi (sh liigvesi): lahendada äravool omal kinnistul (ei tohi juhtida naaberkruntidele); olemasolevad tehnorajatised kirjeldada ehitusprojektis kuni liitumispunktideni; krundist väljaulatuvad tehnorajatised lahendada eraldi ehitusloa- või ehitusteatisega;
1.8 ehitusuuringu tegemise vajadus – puudub;
1.9
haljastuse, heakorra ja liikluskorralduse põhimõtted – asendiplaanil näidata heakorrastuse, kinnistu piirete ja haljastuse lahendus, piirdeaia lubatud kõrgus kuni 1,5 m, erandjuhtudel ja olenevalt piirde kasutamise eesmärgist kuni 2 m (vajalik põhjendada); olemasolev kõrghaljastus tuleb säilitada võimalikult suures ulatuses; parkimine lahendada oma kinnistu piirides; juurdepääs avalikule teele teekaitsevööndi valdaja tingimustel; 
2. Projekt koostada: 

2.1 projekt koostada arhitektuurselt sobivana, järgides piirkonna hoonestuslaadi ja planeerimise põhimõtteid;
2.2 arvestada Häädemeeste vallas kehtivate planeeringute ja arengukavadega, sealhulgas: 

2.2.1 Tahkuranna valla üldplaneering, kehtestatud Tahkuranna Vallavolikogu 31.05.2012 määrusega nr 11;

2.3 projekt koostada vastavalt kehtivatele õigusaktidele ja standarditele;
2.4 projekt peab vastama ehitusseadustiku § 13 esitatud nõuetele, sh peab vastama valdkonna eest vastutava ministri määrusega ehitusprojektile kehtestatud nõuetele;
2.5 projekti on õigus koostada isikul, kes vastab ehitusseadustiku § 24 lõike 2 punktis 2 esitatud tingimustele;
2.6 projektis peavad olema selgelt välja toodud  kasutatavad materjalid ja värvitoonid;
2.7 hoone projekt koostada mõõtkavas M1:50 või M1:100;
2.8 asendiplaan koostada kehtival, mitte vanemal kui 2 aastat, digitaalsel geodeetilisel alusplaanil mõõtkavas M 1:500, esitades hoone nurkade koordinaadid ning hoone põranda ± 0,00 vastava ABS, mis ei ole kõrgemal, kui 0,5 meetrit ümbritsevast maapinnast; asendiplaan peab hõlmama kogu kinnistut, geodeetiline mõõdistus minimaalselt 30 m raadiuses kavandatava ehitustegevuse alast;
2.9 majandus- ja taristuministri 14.04.2016 määruse nr 34 „Topo-geodeetilisele uuringule ja teostusmõõdistamisele esitatavad nõuded” § 10 lõike 1 kohaselt tuleb geodeetiline tööde aruanne esitada kohalikule omavalitsusele (10 päeva jooksul uuringu valmimise päevast);
2.10 hoonete ja rajatiste sidumine anda koordinaatidega L-EST97 koordinaadisüsteemis; täiendavad sidemed joonmõõtudega anda kas olemasolevatest hoonetest või krundi piiridest;

2.11 tagada normatiivsed tuleohutuskujad või tuleohutusabinõud väiksema kuja puhul; tagada ehitise vastavus tuleohutusnõuetele.
3. Projekteerimiskitsendused: 

3.1 avalikult kasutatava tee kaitsevöönd, elektripaigaldiste kaitsevööndid (elektriõhuliin alla 1kV ja elektrimaakaabelliin), sideehitise kaitsevöönd, ehituskeeluala naaberkinnistu piiridest 4,0 m;
3.2 maaüksuse suurim lubatud täisehituse protsent ei või olla üle 20%;
3.3 Tahkuranna valla üldplaneeringu kohaselt asub kinnistu detailplaneeringu koostamise kohustusega alal, projekteerimiskitsendused näidata asendiplaanil.

4. Tehnilised näitajad:

4.1 tehnilised näitajad esitada vastavalt majandus- ja taristuministri 05.06.2015 määrusele nr 57 „Ehitise tehniliste andmete loetelu ja arvestamise alused”;
4.2 hoone ehitusprojekt peab vastama võrguvaldajate tehnilistele tingimustele;
4.3 hoone projekt esitada ehitusloa taotlemiseks elektroonselt riikliku ehitisregistri (www.ehr.ee) kaudu;
4.4 Häädemeeste Vallavalitsus kooskõlastab projekti Transpordiameti, Elektrilevi OÜ, Telia Eesti OÜ, Häädemeeste VK AS ja Päästeameti Lääne päästekeskusega.

5. Projekteerimistingimuste kehtivus: 

5.1 projekteerimistingimused kehtivad viis aastat.
Märkused 
1. Laohoonet, ehitisealuse pinnaga üle 60 m2, on võimalik püstitada ehitusloa ja ehitusprojekti alusel.
2. Vastavalt EhS § 33 lõikele 1 kehtivad projekteerimistingimused viis aastat.

3. Projekteerimistingimuste väljastamine ei anna õigust ehitamise alustamiseks enne ehitusloa väljastamist.

